**Godzilla II: King of the Monsters** (engl. *Godzilla: King of the Monsters*) on vuonna 2019 ensi-iltansa saanut yhdysvaltalainen hirviöelokuva, jonka ohjasi Michael Dougherty. Se on jatko-osa vuoden 2014 elokuvalle *Godzilla* sekä MonsterVerse-elokuvauniversumin kolmas osa ja samalla kolmas Hollywoodissa kokonaan tuotettu Godzilla-elokuva. Elokuvan pääosissa ovat Kyle Chandler, Vera Farmiga, Millie Bobby Brown, Bradley Whitford, Sally Hawkins, Charles Dance, Thomas Middleditch, Aisha Hinds, O’Shea Jackson Jr. David Strathairn, Ken Watanabe ja Zhang Ziyi. Elokuva sai maailmanensi-iltansa 13. toukokuuta 2019 Pekingissä. Elokuvateattereihin se ilmestyi Suomessa 29. toukokuuta 2019 ja Yhdysvalloissa 31. toukokuuta 2019.

Juoni
-----

On kulunut viisi vuotta Godzillan ja MUTOjen välisestä taistelusta ja Godzilla on kadonnut valtamerten syvyyksiin. Godzillan kaltaisia titaaneja tutkiva Monarch-järjestö on joutunut hallituksen kuulusteltavaksi kyseenalaisista tutkimusmenetelmistään. Yksi Monarchin tutkijoista, tohtori Emma Russell, jonka poika Andrew kuoli viiden vuoden takaisessa taistelussa, todisti yhä elossa olevan tyttärensä Madisonin kanssa uuden titaanin, Mothran, kuoriutumista. Hän käyttää sen rauhoittamiseen ORCA-nimistä laitetta, joka matkii titaanien ääniaaltoja. Mutta Alan Jonahin johtama erkoterroristiryhmä hyökkää tutkimuslaitokseen ja he kaappaavat Emman ja Madisonin sekä ottavat mukaansa ORCAn. Toukan muodossa oleva Mothra pakenee ja koteloituu vesiputouksen alle.

Monarchin tutkijat Ishiro Serizawa, Vivienne Graham ja Sam Coleman ottavat yhteyttä Emman ex-mieheen Markiin, joka vihasi titaaneja Andrew’n kuoleman vuoksi, ja kertovat hänelle kaappauksesta. Mark liittyy etsintöihin ja onnistuvat jäljittämään Godzillan. He seuraavat otusta Antarktikselle, jonka ikijään sisällä on horrostilassa oleva titaani, jota he nimittävät "Hirviö Nollaksi". Saapuessaan sinne, he tajuavat, että Jonah yrittää vapauttaa Hirviö Nollan, joka johtaa tulitaisteluun. Emma vapauttaa Hirviö Nollan, joka tuhoaa tutkimusaseman ja tappaa Grahamin sekä muutamia muita Monarchin tutkijoita ja sotilaita, kunnes Godzilla saapuu ja hetken taistelun jälkeen Hirviö Nolla pakenee.

Monarch tajuaa, että Jonahin seuraava kohde Meksiko, jonka tulivuoressa uinuu tulidemoniksi kutsuttu Rodan. Emma ottaa yhteyttä heihin ja kertoo vapauttavansa kaikki titaanit estääkseen ihmiskuntaa ajamasta itseään tuhoon ylikansoituksilla, saasteilla ja sotimisella sekä palauttaakseen tasapainon maan päälle. Mark ja Emma syyttävät samalla kumpikin toisiaan kyvyttömyydestä päästä yli Andrew’n kuolemasta. Emma ja Jonah vapauttavat Rodanin ORCAn avulla. Monarch johdattaa Rodanin taistelemaan Hirviö Nollan kanssa ja taistelu päättyy Hirviö Nollan voittoon. Godzilla saapuu ja alkaa taas taistella Hirviö Nollan kanssa, jolloin amiraali William Stenzin joukot ampuvat ohjuksen nimeltä "hapentuhoaja". Godzilla näyttää kuolevan, mutta Hirviö Nolla jää henkiin ja kasvattaa yhden tuhoutuneista päistään takaisin. Tämä herättää kaikki titaanit ja nousee niiden alfaksi.

Hirviö Nollan johdolla titaanit ympäri maailmaa tekevät lukuisia hyökkäyksiä ja alkavat vastoin Emman toiveita tuhota ihmiskuntaa, mutta ihmisiin uskonsa menettänyt Jonah ei välitä lainkaan. Monarch saa selville, että Hirviö Nolla tunnettiin vanhoissa taruissa nimellä Ghidorah. Sen sanottiin myös olleen Godzillan pahin vihollinen alusta lähtien ja tulleen avaruudesta, mikä tarkoitti, ettei sen toiminta kuulunut Maan luonnolliseen kiertokulkuun. Samaan aikaan Mothra kuoriutuu perhosena ja on kykenevä kommunikoimaan Godzillan kanssa, viitaten siihen että se on elossa. Tutkijat löytävät Godzillan maanalaisen piilopaikan, jossa se kerää voimiaan luolassa olevan radioaktiivisuuden avulla. Koska Godzillan toipuminen veisi vuosia, Serizawa menee luolaan ja uhraa itsensä räjäyttääkseen ydinohjuksen, joka nopeuttaa Godzillan paranemista ja antaa sille ylimääräisiä voimia.

Bostonissa Madison varastaa ORCAn ja käyttää sitä saadakseen titaanit lopettamaan hyökkäykset ja houkutellakseen Ghidorah’n paikalle. Jonah päästää Emman menemään ja Emma selvittää tiensä Monarchin agenttien luokse, jotka löytävät Madisonin. Godzilla saapuu Mothran kanssa, mutta yllättäen Rodan hyökkää Mothran kimppuun. Godzillan ja Ghidorah’n taistellessa Mothra haavoittaa Rodania, mutta joutuu Ghidorah’n tappamaksi. Emma uhraa itsensä kiinnittääkseen ORCAlla Ghidorah’n huomion muualle siihen asti, kunnes Godzillan radioaktiivisuus nousee niin korkeaksi, että se onnistuu polttamaan Ghidorah’n elävältä. Godzilla nousee alfaksi ja hengissä selvinnyt Rodan sekä muut titaanit tulevat kumartamaan häntä. Lopputekstien aikana näytetään sanomalehtiä, joissa kerrotaan Monarchin tuoneen julkisuuteen kaikki tutkimustietonsa. He paljastavat löytäneensä toisen Mothran munan sekä luolamaalauksia Godzillasta taistelemassa Kongia vastaan, ja havainneen titaanien aktiivisuuden Pääkallosaarella lisääntyneen. Lopputekstien jälkeen nähtävässä kohtauksessa meksikolainen kalastaja on löytänyt yhden Ghidorah’n päistä ja Jonah ostaa sen itselleen.

Tuotanto
--------

### Kehitys

Gareth Edwards, vuoden 2014 *Godzilla*-elokuvan ohjaaja, sanoi haluavansa *Godzillan* jäävän yksittäiseksi elokuvaksi ja vastusti ajatusta siihen, että elokuva jättäisi ollenkaan tilaa jatko-osille. Hän sanoi palaavansa mielellään ohjaajaksi jatko-osaan, mutta hänen suurin huolensa oli, että hän oli lisännyt nykyiselle elokuvalle tyydyttävän lopun, "Haluan tarinan, joka loppuu ja päättyy, ja [josta] sinä lähdet hyvillä mielin. Se on ainoa asia, josta välitimme tehdessämme tätä; vain tämä elokuva. Jos tämä elokuva on hyvä, lisää saa tulla, mutta kiinnitettään vain huomiota tähän eikä anneta muiden asioiden viedä meitä sivuraiteille."

Vuoden 2014 *Godzillan* 196 miljoonan dollarin avaustuotto sai Legendaryn lyömään lukkoon päätöksen jatko-osan toteuttamisesta, tarkoituksenaan toteuttaa trilogia, jonka muutkin elokuvat Edwars tulisi ohjaamaan. Vuoden 2014 San Diego Comic-Con Internationalissa, Legendary vahvisti ostaneensa Tōhōlta myös Mothraa, Rodanin ja King Ghidorahin elokuvaoikeudet.

Syksyllä 2014 Legendary julkisti jatko-osan saavan ensi-iltansa 8. kesäkuuta 2018, ja että Max Borenstein palaisi käsikirjoittajaksi. Borenstein kommentoi jatko-osaa sanomalla "Reaktiot ensimmäiseen elokuvaan olivat todella jännittäviä, mutta nyt se maailma on luotu, ja voime tehdä isompia ja vielä isompia asioita." Mainostaessaan elokuvaa *Kong: Pääkallosaari*, Borenstein mainitsi että yksi asia, jonka halusi tehdä *Godzillan* jatko-osaan , oli tehdä Godzillasta empaattisempi, viitaten ensimmäisen elokuvan loppuun, "Kun [Godzilla] syöksi sinistä tulta toisen hirviön kitaan – olentoon, jota kohtaan emme tunteneet minkäänlaista empatiaa – tunsimme empatia Godzilla kohtaan. Se oli elokuvassa asia, josta olimme eniten ylpeitä, ja luulen, että Gareh teki loistavaa työtä tehdessään sen. Luulen, että se asettaa Godzilla-elokuvasarjan kohtaan, josta toinen Godzilla-elokuva voisi alkaa tehdä Godzillasta samaistuttavamman ja empaattisemman hahmon. Mutta siihen tarvitaan perusta, koska et heti investoi tunteellisesti johonkin, joka näyttää valtavalta lohikäärmeeltä tai liskolta." Huhtikuussa 2015 Taylor-Johnson sanoi olevansa epävarma siitä palaisiko rooliinsa ja että se olisi lopulta Edwardsin päätös.

Lokakuussa 2015 Legendary julkisti suunnitelmansa tuoda Godzilla ja King Kong elokuvaan nimeltä *Godzilla vs. Kong*, joka saisi ensi-iltansa vuonna 2020. Legendaryn suunnitelmana oli luoda "Monarchiin keskittyvä" jaettu universumi, joka "tuo yhteen Godzillan ja ... King Kongin muiden superlajien ekosysteemiin, sekä klassisten että uusien." Vaikka Legendary säilyy yhä Universal Picturesin luona, se toteuttaa elokuvasarjan yhdessä Warner Brosin kanssa.

Toukokuussa 2016 Warner Bros. julkisti siirtävänsä *Godzillan* jatko-osan kesäkuusta 2018 uudelle päivämäärälle: 22. maaliskuuta 2019. Saman kuukauden aikana Warner Bros. paljasti Edwardsin jättäneen projektin työskennelläkseen pienemmissä projekteissa. Edwards tunsi myös, että Legendaryn "tarvitsi edetä asioiden kanssa" ilman, että odottivat hänen saavan *Rogue One: A Star Wars Storyn* valmiiksi.

Lokakuussa 2016 paljastettiin, että Michael Dougherty ja Zach Shields käsikirjoittaisivat jatko-osan. Päivää myöhemmin raportoitiin, että Dougherty oli myös neuvotteluissa elokuvan ohjaajaksi. Saman kuukauden aikana Legendary tuotannon sijoittuvan emoyhtiö Wandan Qingdao Movie Metropolisin laitokseen Qingdaoon, Kiinaan, niin kuin *Pacific Rim – Kapinan*.

Tammikuussa 2017 Legendary vahvisti elokuvan virallisen nimen olevan *Godzilla: King of the Monsters* (kansainvälisesti nimeltään *Godzilla II: King of the Monsters*) Dougherty vahvistettiin myös virallisesti elokuvan ohjaajaksi.

### Roolijako

Tammikuun 2017 alussa Millie Bobby Brown valittiin ensimmäisenä näyttelijänä elokuvaan. Helmikuussa Kyle Chandler ja Vera Farmiga valittiin näyttelemään Brownin hahmon vanhempia. Maaliskuussa 2017 O’Shea Jackson Jr.:n raportoitiin olevan neuvotteluissa roolista elokuvaan. Huhtikuussa 2017 Aisha Hindsin vahvistettiin näyttelevän elokuvassa.

Toukokuussa 2017 Anthony Ramos, Randy Havens, Thomas Middleditch, ja Charles Dance liittyivät näyttelijäkaartiin ja Sally Hawkinsin vahvistettiin palaavaan näyttelemään tohtori Vivienne Grahamia. Samaan aikaan myös Ken Watanabe mainittiin näyttelijäkaartiin kuuluvien näyttelijöiden joukossa, mutta vasta myöhemmin järjestetyssä lehdistötilaisuudessa vahvistettiin hänen paluunsa tohtori Ishiro Serizawan rooliin. Kesäkuussa 2017 näyttelijäkaartiin liittyivät Bradley Whitford ja Zhang Ziyi, jälkimmäisen tullessa näyttelemään MonsterVersen elokuvien kannalta tärkeää roolia.

#### Rooleissa

|  |  |  |
| --- | --- | --- |
|  Kyle Chandler  | … |  tohtori Mark Russell
  |
|  Vera Farmiga  | … |  tohtori Emma Russell
  |
|  Millie Bobby Brown  | … |  Madison Russell
  |
|  Lexi Rabe  | … |  nuori Madison Russell
  |
|  Bradley Whitford  | … |  tohtori Rick Stanton
  |
|  Sally Hawkins  | … |  tohtori Vivienne Graham
  |
|  Charles Dance  | … |  Alan Jonah
  |
|  Thomas Middleditch  | … |  tohtori Sam Coleman
  |
|  Aisha Hinds  | … |  eversti Diane Foster
  |
|  O’Shea Jackson Jr.  | … |  Jackson Barnes
  |
|  David Strathairn  | … |  amiraali William Stenz
  |
|  Ken Watanabe  | … |  tohtori Ishiro Serizawa
  |
|  Zhang Ziyi  | … |  tohtori Ilene Chen ja tohtori Ling Chen
  |
|  Joe Morton  | … |  tohtori Houston Brooks
  |
|  C. C. H. Pounder  | … |  senaattori Wiliams
  |
|  Anthony Ramos  | … |  kersantti Anthony Martinez
  |
|  Elizabeth Ludlow  | … |  luutnantti Lauren Griffin
  |
|  Jonathan Howard  | … |  Asher Jonah
  |
|  Randy Havens  | … |  tohtori Tim Mancini
  |
|  Tyler Crumley  | … |  Andrew Russell
  |

### Kuvaukset

Kuvaukset alkoivat Atlantassa 19. kesäkuuta 2017. Dougherty vahvisti myös elokuvan käyttävän fyysisiä lavasteita ja että Tom Woodruff Jr. on suunnitellut hirviöt. Näyttelijähakulomakkeet vahvistivat Rodanin, Mothran ja King Ghidorahin esiintyvän elokuvassa. Lawrence Sher vahvistettiin elokuvan kuvaajaksi. Osa elokuvasta kuvattiin Mexico Cityn historiallisessa keskuksessa 19–22. elokuuta 2017. Kuvaukset päättyivät 27. syyskuuta 2017.

Julkaisu
--------

*Godzilla II: King of the Monsters* sai ensi-iltansa 31. toukokuuta 2019 Tōhōn vastatessa elokuvan julkaisusta Japanissa. Elokuvan edelliset ensi-iltapäivämäärät olivat 8. kesäkuuta 2018 ja 22. maaliskuuta 2019.

Lähteet
-------

1. 1 2  Godzilla: King of the Monsters (2019) *Box Office Mojo*. Viitattu 16.8.2019. (englanniksi)
2. ↑  Nemiroff, Perri: Gareth Edwards Talks GODZILLA, Godzilla's Origins, Making Him a Character with Layers, Hints at Additional Monsters, And More *Collider.com*.  12.3.2014. Viitattu 21.6.2017. (englanniksi)
3. ↑  Mendelson, Scott: Box Office: 'Godzilla' Scores Monstrous $196M Worldwide Debut *Forbes*.  18.5.2014. Viitattu 21.6.2017. (englanniksi)
4. ↑  Busch, Anita: 'Godzilla' Sequel In The Works At Warner Bros. & Legendary *Deadline.com*.  18.5.2014. Viitattu 21.6.2017. (englanniksi)
5. ↑  Kit, Borys: 'Star Wars' Spinoff Hires 'Godzilla' Director Gareth Edwards (Exclusive) *The Hollywood Reporter*. Viitattu 21.6.2017. (englanniksi)
6. ↑  Wickman, Kase: Holy Mothra: Gareth Edwards Reveals 'Godzilla 2' Monsters At Comic-Con *MTV News*.  26.7.2014. Viitattu 21.6.2017. (englanniksi)
7. ↑  Lesnick, Silas: Godzilla 2 Stomps Into Theaters June 8, 2018 *ComingSoon.net*.  14.8.2014.  Arkistoitu 19.1.2019. Viitattu 21.6.2017. (englanniksi)
8. ↑  Fleming Jr. Mike: 'Godzilla' Sequel To Be Scripted By Max Borenstein *Deadline.com*.  18.9.2014. Viitattu 21.6.2017. (englanniksi)
9. ↑  Trumbore, Dave: GODZILLA 2: Expect a "Bigger" and "Better" Sequel from Screenwriter Max Borenstein *Collider.com*.  10.8.2015. Viitattu 21.6.2017. (englanniksi)
10. ↑  McKittrick, Christopher: "Every movie is its own beast." Max Borenstein on Kong: Skull Island *CreativeScreenwriting.com*.  9.3.2017. Viitattu 21.6.2017. (englanniksi)
11. ↑  O'Connell, Sean: Will Aaron Taylor-Johnson Be Back For Godzilla 2? Here's What He Says *Cinema Blend*.  13.4.2015. Viitattu 21.6.2017. (englanniksi)
12. ↑  Legendary and Warner Bros. Pictures Announce Cinematic Franchise Uniting Godzilla, King Kong and Other Iconic Giant Monsters *Legendary Pictures*.  14.10.2015. Viitattu 21.6.2017. (englanniksi)
13. ↑  Rahman, Abid: Warner Bros. Moves Dates For 'Godzilla 2,' 'Godzilla vs Kong' *The Hollywood Reporter*.  10.5.2016. Viitattu 21.6.2017. (englanniksi)
14. ↑  Fleming Jr. Mike: Director Gareth Edwards Exits 'Godzilla 2' *Deadline.com*.  13.5.2016. Viitattu 21.6.2017. (englanniksi)
15. ↑  Godzilla 2 – Gareth Edwards on Why He's Not Directing the Sequel *IGN*.  5.12.2016. Viitattu 21.6.2017. (englanniksi)
16. ↑  Kroll, Justin: Michael Dougherty and Zach Shields to Write 'Godzilla 2' for Legendary (Exclusive) *Variety*.  20.10.2016. Viitattu 21.6.2017. (englanniksi)
17. ↑  Hayes, Britt: Exclusive: 'Godzilla 2' May Be Helmed by 'Krampus' Director Michael Dougherty *Screen Crush*.  21.10.2016. Viitattu 21.6.2017. (englanniksi)
18. ↑  Galuppo, Mia: Wanda Unveils Plans for $8 Billion 'Movie Metropolis,' Reveals Details About Film Incentives *The Hollywood Reporter*. Viitattu 21.6.2017. (englanniksi)
19. ↑  Mike Dougherty Confirms the Title is Godzilla: King of "THE" Monsters *Scified*.  29.1.2017. Viitattu 21.6.2017. (englanniksi)
20. ↑  Kroll, Justin: 'Godzilla 2' Finds Director in Michael Dougherty *Variety*.  23.1.2017. Viitattu 21.6.2017. (englanniksi)
21. ↑  Borys, Kit: 'Stranger Things' Breakout Millie Bobby Brown Set to Star in 'Godzilla' Sequel (Exclusive) *The Hollywood Reporter*.  27.1.2017. Viitattu 21.6.2017. (englanniksi)
22. ↑  Kroll, Justin: Kyle Chandler to Co-Star as Millie Bobby Brown's Dad in 'Godzilla' Sequel (EXCLUSIVE) *Variety*.  21.2.2017. Viitattu 21.6.2017. (englanniksi)
23. ↑  Kroll, Justin: Vera Farmiga to Star as Millie Bobby Brown's Mom in 'Godzilla' Sequel *Variety*.  27.2.2017. Viitattu 21.6.2017. (englanniksi)
24. 1 2  Kroll, Justin: 'Straight Outta Compton' Star O'Shea Jackson Jr. Eyes 'Godzilla' Sequel (EXCLUSIVE) *Variety*.  27.3.2017. Viitattu 21.6.2017. (englanniksi)
25. ↑  N'Duka, Amanda: 'Underground's Aisha Hinds Boards 'Godzilla: King Of The Monsters' *Deadline.com*.  18.4.2017. Viitattu 21.6.2017. (englanniksi)
26. ↑  N'Duka, Amanda: Anthony Ramos Books 'A Star Is Born' & 'Godzilla' Sequel *Deadline.com*.  1.5.2017. Viitattu 21.6.2017. (englanniksi)
27. 1 2  Barkan, Jonathan: Stranger Things' Randy Havens Has Joined Godzilla: King of the Monsters *Dread Central*.  24.5.2017. Viitattu 21.6.2017. (englanniksi)
28. ↑  Kroll, Justin: 'Silicon Valley' Star Thomas Middleditch Joins 'Godzilla' Sequel (EXCLUSIVE) *Variety*.  31.5.2017. Viitattu 21.6.2017. (englanniksi)
29. ↑  N'Duka, Amanda: 'Game Of Thrones' Alum Charles Dance Joins 'Godzilla: King Of The Monsters' *Deadline.com*.  18.5.2017. Viitattu 21.6.2017. (englanniksi)
30. 1 2 3  Warner Bros. Pictures' and Legendary Pictures' MonsterVerse Kicks Into Gear as the Next Godzilla Feature Gets Underway *Warner Bros.*.  19.6.2017. Viitattu 21.6.2017. (englanniksi)
31. ↑  Lee, Ashley: Bradley Whitford Joins 'Godzilla' Sequel *The Hollywood Reporter*.  2.6.2017. Viitattu 21.6.2017. (englanniksi)
32. ↑  Hipes, Patrick: Zhang Ziyi Comes Aboard 'Godzilla' And Beyond *Deadline.com*.  8.6.2017. Viitattu 21.6.2017. (englanniksi)
33. ↑  Barton, Steve: Godzilla: King of the Monsters Begins Production This Summer *Dread Central*.  13.2.2017. Viitattu 21.6.2017. (englanniksi)
34. ↑  Casting call info for 'Godzilla: King of Monsters' *WXIA*.  9.5.2017. Viitattu 21.6.2017. (englanniksi)[vanhentunut linkki]
35. ↑  Barkan, Jonathan: These Three Kaiju Appear to Be Confirmed for Godzilla: King of the Monsters *Dread Central*.  31.5.2017. Viitattu 21.6.2017. (englanniksi)
36. ↑  Así será el cierre vehicular por filmación de secuela de 'Godzilla' *Elfinanciero.com*.  14.8.2017. Viitattu 28.9.2017. (espanjaksi)
37. ↑  Stephens, David: Godzilla 2 is Officially Done Filming *Screen Rant*.  27.9.2017. Viitattu 28.9.2017. (englanniksi)
38. ↑  Schaefer, Sandy: Godzilla 2 & The Shining Sequel Get New Release Dates *Screen Rant*.  23.5.2018. Viitattu 4.10.2018. (englanniksi)
39. ↑  Sullivan, Kevin P.: 'Godzilla 2' Gets Release Date: 'Let Them Wait' *MTV News*.  14.8.2014. Viitattu 21.6.2017. (englanniksi)
40. ↑  McNary, Dave: 'Godzilla 2' Moved Back to 2019, 'Godzilla Vs Kong' Set for May 2020 *Variety*.  10.5.2016. Viitattu 21.6.2017. (englanniksi)

Aiheesta muualla
----------------

* *Godzilla II: King of the Monsters* Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
MonsterVerse |
| --- |
|  |
| Elokuvat | 
* *Godzilla* (2014)
* *Kong: Pääkallosaari* (2017)
* *Godzilla II: King of the Monsters* (2019)
* *Godzilla vs. Kong* (2021)
* *Godzilla x King: The New Empire* (2024)

 |
|  |
| Televisio | 
* *Skull Island*
* *Monarch: Legacy of Monsters*

 |
|  |
| Liittyvät artikkelit | 
* Godzilla
* King Kong
* King Ghidorah
* Mechagodzilla
* Mothra
* Rodan

 |

 |